proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 11 de maio de 2006 pola que se establece o Plan de recuperación do polbo (Octopus vulgaris) e se regulan as bases e a convocatoria para a concesión de compensacións financeiras aos propietarios e tripulantes de buques dedicados á captura de polbo afectados pola paralización temporal da súa actividade.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 08/06/2006

Advertidos erros na dita orde, publicada no DOG nº 92, do luns, 15 de maio de 2006, cómpre facer as oportunas correccións:
-Na páxina 7.735, artigo 3º.3, onde di: «...a un tope máximo de 40 quilogramos por tripulante...», debe dicir: «...a un tope máximo diario de 40 quilogramos por tripulante...».
-Na páxina 7.736, artigo 9º.1 d), onde di: «...potencia menor de 2,5 GT...», debe dicir: «...arqueo menos de 2,5 GT...».
-Na páxina 7.736, no penúltimo parágrafo do artigo 9º, onde di: «O cumprimento do requisito previsto na alínea a) será comprobado polo órgano xestor no momento da presentación da solicitude. O cumprimento dos requisitos previstos nas alíneas b), c) e d) será acreditado mediante certificación expedida pola consellería ou presentación de facturas compulsadas das ditas vendas, na fase de instrución do procedemento...», debe dicir: «O cumprimento dos requisitos previstos nas alíneas a) e b) será comprobado polo órgano xestor no momento da presentación da solicitude. O cumprimento dos requisitos previstos nas alíneas c) e d) será acreditado mediante certificación expedida pola consellería ou presentación de fotocopias compulsadas do libro de rexistro da actividade pesqueira e facturas das vendas, na fase de instrución do procedemento...».
-Na páxina 7.737, artigo 17º.6, onde di: «Declaración responsable de non ter percibido prestación por desemprego e de non atoparse en situación de baixa durante o período de paralización», debe dicir: «Declaración responsable de non percibir prestación por desemprego durante o período de paralización».
-Na páxina 7.738, disposición adicional primeira, punto 2, onde di: «...limitaranse as capturas por parte da pesca recreativa a unha soa peza por pescador...», debe engadirse: «...e día...».
-Na páxina 7.739, anexo II, procedemento: compensacións financeiras aos propietarios de buques afectados pola paralización temporal da súa actividade, na última alínea do punto 6, onde di: «Certificado da consellería do cumprimento dos requisitos b) e c) do artigo 5», debe dicir: «Certificado da consellería do cumprimento dos requisitos c) e d) do artigo 9º».
DECRETO 93/2006, do 1 de xuño, polo que se nomea reitor magnífico da Universidade de Santiago de Compostela o profesor doutor Senén Barro Ameneiro.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 08/06/2006

A Lei orgánica 6/2001, do 21 de decembro, de universidades, no seu artigo 20, dispón que o reitor será elixido pola comunidade universitaria e nomeado polo órgano correspondente da comunidade autónoma.
Do mesmo xeito, os estatutos da Universidade de Santiago de Compostela, aprobados polo Decreto 28/2004, do 22 de xaneiro (DOG do 9 de febreiro), dispoñen no seu artigo 85.1º que o reitor será nomeado polo órgano correspondente da Xunta de Galicia.
Recibido na Consellería de Educación e Ordenación Universitaria escrito da Universidade de Santiago de Compostela polo cal se remite certificación en que consta que, na sesión da Comisión Electoral Central do día 24 de maio de 2006, foi proclamado reitor electo con carácter definitivo o profesor doutor Senén Barro Ameneiro, en cumprimento do disposto legalmente, procede o oportuno nomeamento.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por instancia da Universidade de Santiago de Compostela, e por proposta da conselleira de Educación e Ordenación Universitaria e logo de deliberación do Consello da Xunta de Galicia na súa reunión do día un de xuño de dous mil seis,
DISPOÑO:
Artigo único.-Nomeo reitor magnífico da Universidade de Santiago de Compostela ao profesor doutor Senén Barro Ameneiro.
Santiago de Compostela, un de xuño de dous mil seis.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
CORRECCIÓN de erros.-Orde do 16 de maio de 2006 pola que aproban as bases reguladoras e se procede á convocatoria pública para a concesión de bolsas para a formación de dinamizadores da Sociedade da Información na Comunidade Autónoma de Galicia, en réxime de concorrencia competitiva, para o exercicio de 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 13/06/2006

Advertido un erro na orde de referencia, publicada no DOG nº 99, do 25 de maio de 2006, cómpre realizar a seguinte corrección:
Na páxina 8.314, no anexo III, onde pon: «Zona VI: A Lama, Barro, Bueu, Caldas de Reis, Cambados, Campo Lameiro, Cangas, Catoira, Cotobade, Cuntis, A Illa de Arousa, Marín, Meaño, Meis, Moaña, Moraña, O Grove, Poio, Ponte-Caldelas, Pontecesures, Pontevedra, Portas, Ribadumia, Sanxenxo, Valga, Vilaboa», substitúese por: «Zona VI: A Lama, Barro, Bueu, Caldas de Reis, Cambados, Campo Lameiro, Cangas, Catoira, Cotobade, Cuntis, A Illa de Arousa, Marín, Meaño, Meis, Moaña, Moraña, O Grove, Poio, Ponte-Caldelas, Pontecesures, Pontevedra, Portas, Ribadumia, Sanxenxo, Valga, Vilaboa, Vilagarcía de Arousa, Vilanova de Arousa».
CORRECCIÓN de erros.-Orde do 8 de maio de 2006 sobre delegación de competencias en órganos centrais e periféricos da Consellería de Sanidade.
CONSELLERÍA DE SANIDADE — III. OUTRAS DISPOSICIÓNS — 09/06/2006

Advertidos erros na citada orde, publicada no Diario Oficial de Galicia nº 99, do 25 de maio, cómpre facer as oportunas correccións:
Na páxina nº 8.326, no punto l) do artigo primeiro, onde di: «l) Aprobar as modificacións orzamentarias que correspondan á consellería», debe dicir: «l) Propoñer e aprobar as modificacións orzamentarias que correspondan á consellería».
Na mesma páxina nº 8.326, a continuación da disposición adicional, deberase inserir unha disposición transitoria coa seguinte redacción: «Disposición transitoria. Sen prexuízo do disposto no artigo primeiro desta orde, as facultades a que se refiren as alíneas e), f), h), j) punto 3 e l), serán exercidas, nos seus respectivos ámbitos, polas divisións de Recursos Económicos e Recursos Humanos e Desenvolvemento Profesional do Sergas, de conformidade co establecido na disposición transitoria primeira do Decreto 45/2006, do 23 de febreiro, polo que se establece a estrutura orgánica da Consellería de Sanidade».
CORRECCIÓN de erros.-Orde do 22 de maio de 2006 pola que se convocan axudas para a realización de proxectos de innovación educativa para a incorporación das tecnoloxías da información e a comunicación á educación para o curso 2006-2007 e se aproban as súas bases de concesión.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/06/2006

Advertido erro na Orde do 22 de maio de 2006 pola que se convocan axudas para a realización de
proxectos de innovación educativa para a incorporación das tecnoloxías da información e a comunicación á educación para o curso 2006-2007 e se aproban as súas bases de concesión, publicada no DOG nº 103, do 31 de maio de 2006, é necesario efectuar a seguinte rectificación:
-Na páxina 8.701, anexo I, epígrafe Datos do centro, onde di: «Iluminación do centro: nº e % da iluminación implicada no proxecto», debe dicir: «Alumnado do centro: nº e % de alumnado implicado no proxecto».
RESOLUCIÓN do 12 de xuño de 2006 pola que se modifica a época de máximo perigo de incendio, regulada na Resolución do 27 de xaneiro de 2005 sobre medidas para a prevención de incendios forestais.
CONSELLERÍA DO MEDIO RURAL — III. OUTRAS DISPOSICIÓNS — 14/06/2006

Mediante Resolución do 27 de xaneiro de 2005 reguláronse unha serie de medidas de cara á prevención de incendios forestais. A dita previsión, de actual aplicación, ao abeiro da Resolución do 31 de marzo de 2006, declara no seu punto 3 cales son as épocas de máximo perigo de incendios e sinala, así mesmo, que poderán considerarse igualmente época de máximo perigo aqueloutros períodos do ano en que as condicións meteorolóxicas ou outras circunstancias agraven o risco de incedio.
Co obxecto de reducir o perigo de incendios durante o período de verán e por mor das actuais condicións meteorolóxicas, atendendo, así mesmo, ás estatísticas de incendios forestais e á súa distribución territorial e temporal é preciso anticipar a época de máximo perigo de incendio prevista na normativa citada, que se estenderá desde o 15 de xuño ata o 15 de outubro.
En virtude do anterior,
RESOLVO:
Declárase época de máximo perigo de incendios a comprendida entre o 15 de xuño e o 15 de outubro, modificando a prevista na Resolución do 27 de xaneiro de 2005 sobre medidas para a prevención de incendios forestais, sen prexuízo de que poida considerarse igualmente época de máximo perigo aqueloutros períodos do ano en que as condicións meteorolóxicas ou outras circunstancias agraven o risco de incendios.
Santiago de Compostela, 12 de xuño de 2006.
Alberte Blanco Casal
Director xeral de Montes e Industrias Forestais
ORDE do 2 de maio de 2006 pola que se resolve a cesión en propiedade de vehículos especialmente preparados para misións de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/06/2006

Por Orde do 28 de xaneiro de 2005 (DOG nº 33, do 17 de febreiro), a Consellería de Xustiza, Interior e Administración Local anunciou normas para a cesión en propiedade aos concellos e mancomunidades de concellos galegos de vehículos especialmente preparados para misións de protección civil.
Vista a proposta de resolución da comisión avaliadora, en aplicación do artigo 7 e da disposición adicional da Orde do 28 de xaneiro de 2005,
RESOLVO:
Primeiro.-Conceder con cargo á aplicación 13.03.231A.624.1 dos orzamentos xerais da Comunidade Autónoma de Galicia para o ano 2005 a cesión en propiedade dun vehículo especialmente preparado para misións de protección civil ao concello de Cariño, na provincia da Coruña.
Segundo.-Notificarlle o contido desta resolución ao concello beneficiario, especificando as condicións particulares que deberá cumprir, e que se formalizará mediante acta na cal constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpor recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 2 de maio de 2006.
José Luis Méndez Romeu
Conselleiro de Presidencia, Administracións Públicas e Xustiza
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 19 de maio de 2006 pola que se concede o IV Premio de Xornalismo Científico Galicia Innovación.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/06/2006

Por orde da Consellería de Innovación e Industria do 8 de novembro de 2005 (DOG do 22 de novembro), convocouse o IV Premio de Xornalismo Científico Galicia Innovación.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
Na súa virtude, e atendendo á proposta elaborada polo citado xurado,
RESOLVO:
Primeiro.-Conceder o Premio de Xornalismo Científico Galicia Innovación ex aequo aos traballos:
-Varios grupos sitúan a Galicia en la élite mundial en nanotecnología, de Raúl Romar García.
Esta reportaxe foi seleccionada pola súa capacidade para trasmitir dun xeito comprensible unha disciplina científica tan complexa como a nanotecnoloxía.
-Libre e aberto: software para outro mundo posible, de Roberto Vázquez Noguerol.
Este traballo xornalístico foi seleccionado pola visión rigorosa e exhaustiva que ofrece dun tema, como o do software libre, sobre o que existen numerosas fontes.
Segundo.-Destacar en ambos os dous casos a adecuación dos traballos aos obxectivos establecidos por este premio e a súa contribución á divulgación da ciencia e da tecnoloxía nos medios de comunicación social galegos. Así mesmo, destacouse o amplo labor de elaboración e de investigación levada a cabo por ambos os dous profesionais, o alto rigor científico de ambos os traballos e o emprego dunha linguaxe comprensible.
Terceiro.-Contra esta resolución poderán os interesados interpoñer recurso potestativo de reposición perante o conselleiro de Innovación e Industria, no prazo dun mes que comezará a contar a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de maio de 2006.
Fernando Xabier Blanco Álvarez
Conselleiro de Innovación e Industria
ORDE do 30 de maio de 2006 pola que se fixa o prezo de venda ao público da publicación Programa Detecta-T. Programa de detección de tecnoloxías sanitarias novas e emerxentes en Galicia.
CONSELLERÍA DE SANIDADE — III. OUTRAS DISPOSICIÓNS — 20/06/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma
de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 30 de maio de 2006.
Mª José Rubio Vidal
Conselleira de Sanidade
ANEXO
Programa Detecta-T. Programa de detección de tecnoloxías sanitarias novas e emerxentes en Galicia: 3 euros.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 29 de maio de 2006 pola que se ordena a publicación do acordo do Consello da Xunta de Galicia do 18 de maio de 2006 polo que se declara festa de Galicia de interese turístico na provincia de Lugo a Festa da Malla de Meira.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 20/06/2006

O Consello da Xunta de Galicia, na súa reunión do día 18 de maio de 2006, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia de Lugo a Festa da Malla de Meira, que se celebra a segunda quincena de agosto, o primeiro domingo sen feira, despois das festas patronais que teñen lugar nos días 14, 15, 16 e 17 de agosto, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 29 de maio de 2006.
Fernando Xabier Blanco Álvarez
Conselleiro de Innovación e Industria
RESOLUCIÓN do 5 de xuño de 2006 pola que se fai pública a concesión de axudas para a substitución de guindastres-torre desmontables para obras na Comunidade Autónoma de Galicia, no ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/06/2006

A Consellería de Innovación e Industria resolveu a publicación da relación de axudas que se especifican no anexo I, concedidas no ano 2006, ao amparo da Orde do 1 de marzo de 2006 pola que se establecen as bases reguladoras para a concesión de axudas para a substitución de guindastres-torre desmontables para obras, que se financiarán con cargo á aplicación orzamentaria 10.03.622-A.770.0 dos orzamentos xerais da Comunidade Autónoma de Galicia.
O que se fai público para xeral coñecemento.
Santiago de Compostela, 5 de xuño de 2006.
Fernando Xabier Blanco Álvarez
Conselleiro de Innovación e Industria
ANEXO I
Relación de axudas concedidas para a substitución de guindastres-torre desmontables para obra
EMPRESA
INVESTIMENTO SUBVENCIONABLE
EN A 2006
19,5893% SUB.
TALLERES ARTEIJO, S.L.
77.476,20
15.177,05
ALQUIGAL ALQUILERES GALICIA
66.601,00
13.046,67
SERTEMACO, S.L.
77.750,00
15.230,68
FREPXOAL, S.L.U.
56.192,17
11.007,65
TALLERES HERCULES, S.L.
60.500,00
11.851,53
TALLERES HERCULES, S.L.
51.520,00
10.092,41
TALLERES ARTEJO, S.L.
77.476,20
15.177,05
CONST. PICHEL HNOS., S.L.
44.268,02
8.671,80
HERMANOS POL Y CIA, S.L
62.000,00
12.145,34
CONST. VILELA, S.L.
74.000,00
14.496,08
CONST. ISAURO DIAZ MOURIZ, S.L
64.000,00
12.537,15
TALLERES HERCULES, S.L.
60.500,00
11.851,53
CEMAVIAL, S.L.
65.000,00
12.733,05
CONSTR. Y CONTRAT. BALDAYO
70.000,00
13.712,51
EMPRESA
INVESTIMENTO SUBVENCIONABLE
EN A 2006
19,5893% SUB.
ALQUIGAL ALQUILERES GALICIA
66.601,00
13.046,67
CONST. VILELA, S.L.
74.000,00
14.496,08
BAYGAR, S.L.
43.343,00
8.490,59
TALLERES HERCULES, S.L.
51.520,00
10.092,40
BAYGAR, S.L.
54.305,40
10.638,05
BAYGAR, S.L.
76.869,20
15.058,14
TALLERES TORNEIRO, S.A.
59.506,20
11.656,85
CONSTRUCCIONES ALEN, S.A.
103.160,00
20.208,32
CONSTRUCCIONES ALEA, S.L.
94.860,00
18.582,40
TOTAL
1.531.448, 39
300.000,00
RESOLUCIÓN do 22 de maio de 2006 pola que se fai pública a relación de galardoados co IV Premio Galicia Innovación Júnior.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/06/2006

Por Orde do 23 de novembro de 2005 da Consellería de Innovación e Industria foi convocado o IV Premio Galicia Innovación Júnior. Este premio, que se encadra dentro das actuacións do Programa de Sensibilización Social do Plan Galego de Inves
tigación e Desenvolvemento Tecnolóxico, está orientado aos mozos e mozas galegos e persegue fomentar o espírito creativo e a súa capacidade innovadora.
Coa finalidade de darlle publicidade ao acordo adoptado polo xurado ordénase a publicación no DOG da relación de premiados:
Primeiro premio na categoría de mozos e mozas de 12 a 15 anos, dotado cun ordenador portátil e unha cámara dixital: Efrén López Ferreiro polo traballo titulado: Sistema antigorgolexos. Concédense, así mesmo, seiscentos euros en material inventariable ao departamento de ciencias do Colexio Nosa Señora da Asunción de Sarria (Lugo) pola súa asistencia debidamente acreditada na elaboración del.
Segundo premio, dotado cun ordenador portátil: Rocío Lusquiños Ballesteros polo traballo titulado Visión phone.
Accésits, dotados cada un deles cunha cámara dixital, aos mozos e mozas que se relacionan, polos traballos que se indican:
-Tizón Otero, Víctor: Coche para discapacitados.
-Bescos Beceiro, Gabriel: Hidropiano de percusión.
-Pérez Brandariz, Lorena: Soporta libros.
-Aguilar Váquez, Guillermo: El recogedor máxico.
-Torrealba Vicuña, Vindargerly: Papelera eléctrica selladora de basura.
-García Ferreiro, Carla: Dosiduchas.
Primeiro premio na categoría de mozos e mozas de 16 a 18 anos, dotado cun ordenador portátil e un reprodutor de música dixital con disco duro ou memorias flash: Alejandro Rivero de Aguilar Pensado, polo traballo titulado: Sistema de guiado para condutores con discapacidades auditivas. Concédense, así mesmo, seiscentos euros en material inventariable ao departamento de tecnoloxía do IES Rosalía de Castro de Santiago de Compostela pola súa asistencia debidamente acreditada na elaboración del.
Segundo premio, dotado cun ordenador portátil: Casandra Gómez Casal polo traballo titulado Cerre para bolsas de pan de molde.
Accésits, dotados cada un deles cun reprodutor de música dixital con disco duro ou memoria flash, aos mozos e mozas que se relacionan, polos traballos que se indican:
-Millán Touriño, David: Solución de molestias provocadas por tiróns bruscos na aceleración de vehículos.
-Docampo Marzoa, Adrián: Semáforos no reflectantes.
-Novoa Martínez, Almudena: Dispositivo electrónico de control para a detección e inmovilización de vehículos que circulen sen o correspondente seguro.
-Pérez Rey, Adrián: Cerre hermético para latas de refresco (CELAR).
-Gómez Justo, Jacobo: Sebas: Servicio de extracción de basuras.
-Váquez Rodríguez, Diego: Sensores para recolectores subterráneos.
Aos premios aplicaráselle a correspondente retención fiscal.
Santiago de Compostela, 22 de maio de 2006.
P.D. (Orde 31-1-2006)
Emilio Nogueira Moure
Secretario xeral da Consellería de Innovación
e Industria
ORDE do 16 de xuño de 2006 pola que se ditan instrucións sobre a xornada de traballo do persoal da Administración da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/06/2006

O Consello da Xunta de Galicia, na súa reunión do día 6 de febreiro de 1990, adoptou un acordo relativo ao réxime vixente en materia de xornada laboral e horario de traballo. Nel establecíase que a xornada de traballo de todo o persoal funcionario
ao servizo da Administración da Xunta de Galicia será de trinta e sete horas e trinta minutos semanais, e que o horario de traballo deberá ser realizado por todo o persoal funcionario entre as 7.45 e as 15.15 horas.
A vista do tempo transcorrido desde esta regulación, faise necesario introducir algunhas melloras dirixidas a regular a xornada de verán, dun xeito expreso, co obxecto de facilitar a conciliación da vida persoal, familiar e laboral, dos empregados públicos.
Na súa virtude, e en uso das competencias atribuídas polo artigo 13.1º da Lei 4/1988, do 26 de
maio, da función pública de Galicia, e polo artigo 1 do Decreto 578/2005, do 29 de decembro, polo que se establece a estrutura orgánica da Consellería de Presidencia, Administracións Públicas e Xustiza,
DISPOÑO:
Artigo 1º.-Xornada de verán.
Durante o período abranguido entre o 19 de xuño e o 15 de setembro de 2006, ambos inclusive, establécese unha xornada intensiva de traballo, a razón de seis horas continuadas de traballo, que se realizarán entre as oito horas e trinta minutos e as catorce horas e trinta minutos, de luns a venres.
Esta xornada queda condicionada a que os servizos públicos queden debidamente garantidos.
Trátase dun aumento do período de desfrute, sen que iso supoña diminución do horario, nin ampliación do ámbito subxectivo deste. En consecuencia, aquel persoal ao que non se lle aplicaba o horario de verán, tampouco desfrutará desta ampliación da duración da xornada de verán.
Artigo 2º.-Oficinas de Información e Atención ao Cidadán e rexistros.
Nas oficinas de Información e Atención ao Cidadán e rexistros previstos na disposición adicional segunda, puntos b) e c) do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán, a xornada intensiva de verán realizarase, durante o período abranguido entre o 19 de xuño e o 15 de setembro de 2006, ambos inclusive, de oito horas e trinta minutos a catorce horas e trinta minutos, de luns a sábados.
Santiago de Compostela, 16 de xuño de 2006.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 29 de maio de 2006 pola que se ordena a publicación do acordo do Consello da Xunta de Galicia do 18 de maio de 2006 polo que se declara festa de Galicia de interese turístico na provincia de Ourense a Festa do Boi de Allariz.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 20/06/2006

O Consello da Xunta de Galicia, na súa reunión do día 18 de maio de 2006, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia de Ourense a Festa do Boi de Allariz, que
se celebra nesa localidade arredor da celebración de Corpus Christi, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 29 de maio de 2006.
Fernando Xabier Blanco Álvarez
Conselleiro de Innovación e Industria
RESOLUCIÓN do 19 de xuño de 2006, da Dirección Xeral da Función Pública, pola que se fan públicas as listas provisionais das axudas aprobadas e denegadas da prestación de estudos por fillos do Fondo de Acción Social para o exercicio de 2005 para o persoal ao servizo da Administración da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/06/2006

De conformidade co establecido no punto dous das normas xerais de procedemento do acordo subscrito en Santiago de Compostela o 3 de novembro de 2005 polos representantes da Administración autonómica e as organizacións sindicais CIG, CC.OO., UGT e CSI-CSIF representadas na Mesa Xeral de Negociación de funcionarios e no Comité Intercentros do persoal laboral, así como na Comisión de Concesión das Axudas de Acción Social, aprobado polo Consello da Xunta de Galicia o 10 de novembro de 2005 e publicado por Resolución do 14 de novembro de
2005 (Diario Oficial de Galicia nº 224, do 22 de novembro), da Dirección Xeral de Relacións Laborais, deben publicarse as listas provisionais de admitidos e excluídos das axudas do Fondo de Acción Social para o exercicio de 2005, correspondentes a estudos por fillos.
De conformidade con isto, esta dirección xeral
RESOLVE:
Primeiro.-Facer públicas as listas provisionais das solicitudes aprobadas e denegadas da prestación correspondente á axuda de estudos por fillos do Fondo de Acción Social do ano 2005, que están expostas no taboleiro de anuncios de todas as consellerías, nas delegacións provinciais e relativas ao seu persoal, así como na páxina web: www.xunta.es.
Segundo.-Contra as ditas listas os interesados poderán presentar reclamacións e, de ser o caso, documentos de reparación de faltas e erros no prazo de dez días hábiles contados desde o día seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común e no punto 2 da norma xeral de procedemento do acordo sobre criterios de repartición do Fondo de Acción Social para o exercicio de 2005 (Diario Oficial de Galicia nº 224, do 22 de novembro), no rexistro xeral da Consellería de Presidencia, Administracións Públicas e Xustiza, nas delegacións provinciais das distintas consellerías e nas oficinas de correos, segundo o establecido no artigo 38 da Lei 30/1992, do 26 de novembro, e dirixiranse ao director xeral da Función Pública da Consellería de Presidencia, Administracións Públicas e Xustiza (edificio administrativo San Caetano), Santiago
de Compostela.
Santiago de Compostela, 19 de xuño de 2006.
Jesús Rodríguez González
Director xeral da Función Pública
DECRETO 100/2006, do 8 de xuño, polo que se acepta a cesión, a título gratuíto, dun inmoble feita polo Concello de Brión á Comunidade Autónoma de Galicia, con destino á construción dun instituto.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/06/2006

O Pleno do Concello de Brión, en sesión extraordinaria do 14 de marzo de 2006, acordou ceder, a título gratuíto, a favor da Comunidade Autónoma de Galicia, un terreo na parroquia de Brión (San Fins), para a construción dun edificio destinado a instituto de ensino secundario.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Brión acordou a cesión, logo da deliberación do Consello da Xunta de Galicia na súa reunión de oito de xuño de dous mil seis,
DISPOÑO:
Artigo 1º
Acéptase a cesión, a título gratuíto, feita polo Concello de Brión, dun terreo que se describe como segue:
«Parcela denominada Agra de Pedrouzos, na parroquia de Brión (San Fins), cunha superficie de 8.780 m e número 617 do plano xeral de concentración parcelaria da zona de San Fins, que estrema: norte, propiedade do concello (688); sur, camiño; leste, grupo escolar; oeste, José Bermúdez Martínez (618) e Benito Salvado Martínez (619), regato polo medio, e Concello de Brión (620)».
Inscrita no Rexistro da Propiedade de Negreira, no tomo 603, libro 129, folio 233, predio 13.915.
Referencia catastral: 6559415NH2466S0001GO.
Artigo 2º
O destino do inmoble será a construción dun edificio que albergue un instituto de ensino secundario.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, oito de xuño de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 31 de maio de 2006 pola que se establece a porcentaxe que cómpre transferirlle ao Consello da Avogacía Galega para atender os gastos de funcionamento e infraestrutura dos servizos de asistencia letrada ao detido e defensa gratuítas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/06/2006

A Lei 1/1996, do 10 de xaneiro, regula o dereito á asistencia xurídica gratuíta, e establece no seu
artigo 38 que o Ministerio de Xustiza subvencionará os colexios de avogados para a implantación e funcionamento dos servizos de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo letra B) número 1 c) as relativas á indemnización das actuacións correspondentes á defensa por avogado en quenda de oficio ante os órganos xudiciais con sede en Galicia, e a asistencia letrada ao detido ou preso cando o lugar de custodia estea situado en territorio da comunidade autónoma. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local.
En uso das súas competencias, a Xunta de Galicia ditou o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, e establece no seu artigo 45, que a Consellería de Xustiza, Interior e Administración Local determinará anualmente as cantidades que deberán percibir os colexios de avogados para atender os gastos derivados do funcionamento e infraestrutura colexial que requiren os servizos de asistencia xurídica gratuíta.
En virtude do exposto,
DISPOÑO:
Artigo único.-A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta para o ano 2005 fíxase nun oito por cento do importe total devengado durante o ano 2004 polos colexios de avogados da Comunidade Autónoma de Galicia, en concepto de asistencia letrada e defensa gratuítas.
Disposicións derradeiras
Primeira.-Autorízase o director xeral de Xustiza para ditar as disposicións necesarias para o cumprimento desta orde.
Segunda.-Esta orde entrará en vigor o mesmo día da súa publicación.
Santiago de Compostela, 31 de maio de 2006.
José Luis Méndez Romeu
Conselleiro de Presidencia, Administracións Públicas e Xustiza
ORDE do 2 de maio de 2006 pola que se resolve a cesión en propiedade de vehículos especialmente preparados para misións de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/06/2006

Por Orde do 28 de xaneiro de 2005 (DOG nº 33, do 17 de febreiro), a Consellería de Xustiza, Interior e Administración Local anunciou normas para a cesión en propiedade aos concellos e mancomunidades de concellos galegos, de vehículos especialmente preparados para misións de protección civil.
Vista a proposta de resolución da comisión avaliadora, en aplicación do artigo 7 e da disposición adicional da Orde do 28 de xaneiro de 2005,
RESOLVO:
Primeiro.-Conceder con cargo á aplicación 13.03.231A.624.1 dos orzamentos xerais da Comunidade Autónoma de Galicia para o ano 2005, a cesión en propiedade dun vehículo especialmente preparado para misións de protección civil, ao concello de Cariño, na provincia da Coruña.
Segundo.-Notificaráselle o contido desta resolución ao concello beneficiario, especificando as condicións particulares que deberá cumprir, e que se formalizará mediante acta, en que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 2 de maio de 2006.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 18 de maio de 2006, da Dirección Xeral de Relacións Laborais, pola que se fai público o modelo do libro de visitas da Inspección de Traballo e Seguridade Social en versión bilingüe.
CONSELLERÍA DE TRABALLO — III. OUTRAS DISPOSICIÓNS — 12/06/2006

Publicada no Boletín Oficial del Estado do 19 de abril de 2006 a resolución da Dirección Xeral da Inspección de Traballo e Seguridade Social, sobre o libro de visitas da Inspección de Traballo e Seguridade Social, no punto décimo primeiro establécese: «naquelas comunidades autónomas con dúas linguas oficiais, o libro de visitas da Inspección editarase en versión bilingüe».
Co obxecto de lle dar cumprimento ao previsto na citada cláusula, a Dirección Xeral de Relacións Laborais dita esta resolución a través da cal, en anexo á parte, se fai público o modelo do libro de visitas da Inspección, en versión bilingüe, que se implantará a partir do día 1 de xuño de 2006.
Santiago de Compostela, 18 de maio de 2006.
Pilar Cancela Rodríguez
Directora xeral de Relacións Laborais
CORRECCIÓN de erros.-Resolución do 16 de xaneiro de 2006 pola que se anuncia e convoca audición pública para a selección de bailaríns/bailarinas do Ballet do Instituto Galego das Artes Escénicas e Musicais.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 12/06/2006

Advertidos erros no texto da resolución antes indicada, publicada no Diario Oficial de Galicia nº 88, do 9 de maio de 2006, cómpre facer as oportunas correccións:
Na páxina 7.458, cláusula cuarta, punto 1º, onde di: «Unha clase práctica cos aspirantes cunha duración máxima dunha hora», deberá dicir: «Unha clase práctica cos aspirantes».
Nota: esta corrección de erros non afecta nin modifica o cómputo dos prazos sinalados na citada Resolución do 16 de xaneiro de 2006, nin tampouco a data para a audición pública, prevista para o vindeiro día 15 de xuño de 2006.
ORDE do 5 de xuño de 2006 pola que se modifican as datas fixadas na Orde do 12 de maio de 2006 pola que se establecen bolsas de prácticas para titulados en especialidades agrarias.
CONSELLERÍA DO MEDIO RURAL — III. OUTRAS DISPOSICIÓNS — 12/06/2006

A demora que se produciu entre a redacción e a publicación da Orde do 12 de maio de 2006 pola que se establecen bolsas de prácticas para titulados en especialidades agrarias, fai necesaria a revisión das datas establecidas en diversos puntos do seu articulado.
Polo tanto, en consonancia co establecido no artigo 30.I.3 do Estatuto de autonomía de Galicia, e en uso das facultades que me confire a Lei 1/1983, do 22 de febreiro, reguladora da Xunta e o seu presidente,
DISPOÑO:
Artigo único.-Establecer as datas e meses seguintes nos artigos que se relacionan:
Artigo 5º. As bolsas poderanse realizar a partir do mes de agosto do ano en curso.
Artigo 12º.4. O prazo de exposición, consultas e reclamacións terá lugar entre o 12 e o 20 de xullo próximo. Seguidamente, a Comisión de Valoración resolverá as reclamacións, e a partir do 27 de xullo exporase a lista definitiva de posibles bolseiros, nos mesmos lugares e forma citados anteriormente.
Artigo 13º.1. O día 31 de xullo, ás 10.00 horas da mañá, convocaranse todos os posibles bolseiros para que cada un elixa a bolsa de prácticas que lle interese.
Artigo 13º.3. Aqueles bolseiros que o día 31 de xullo non comparezan ou non estean representados mediante suficiente acreditación no proceso de elección, entenderase que renuncian á bolsa de prácticas que lles puidese corresponder.
Artigo 13º.4. Con todos aqueles candidatos que non obtiveron bolsa de prácticas, sempre que cumpran os requisitos exixidos nesta orde e que estivesen presentes o antedito 31 de xullo no proceso de elección, conformarase unha lista de suplentes, ordenada de maior a menor segundo a súa puntuación, para cubrir posibles renuncias ou baixas que se produzan durante o período de duración das bolsas concedidas.
Artigo 14º.2. Cada bolseiro deberá presentarse o 4 de agosto no destino onde vai realizar as prácticas, debendo comunicarlle previamente ao Servizo de Formación Agroforestal, mediante escrito asinado polo interesado, a aceptación da bolsa de prácticas concedida, de acordo co establecido nesta orde.
Se non se incorporan antes do 10 de agosto do ano en curso, nin tampouco presentan documenta
ción xustificativa da súa ausencia, entenderase que renuncian á bolsa de prácticas que elixiu.
Artigo 14º.4. Só se ofertarán aquelas bolsas de prácticas, cando a baixa ou renuncia dos bolseiros se produza antes do 15 de setembro deste ano.
Artigo 18º.4. Os bolseiros que causen baixa ata o 15 de setembro serán substituídos polos candidatos incluídos na lista de suplentes, que se convocarán de forma correlativa.
Disposicións derradeiras
Primeira.-Facúltase o director xeral de Produción, Industrias e Calidade Agroalimentaria para ditar as normas necesarias para a correcta aplicación e desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de xuño de 2006.
Alfredo Suárez Canal
Conselleiro do Medio Rural
CORRECCIÓN de erros.-Orde do 22 de maio de 2006 pola que se convocan axudas para o mantemento e mellora na calidade dos puntos de atención á infancia (PAI) dependentes das corporacións locais.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 12/06/2006

Advertido erro na devandita orde, publicada no Diario Oficial de Galicia nº 107, do martes 6 de xuño de 2006, cómpre realizar as seguintes correccións:
-Na páxina 9.038, no punto 2 do artigo 3º, ondi di: «Salvo causa de forma maior, as solicitudes para o peche
temporal dos centros durante o ano 2006 presentaranse antes do 31 de maio», deberá dicir «Salvo causa de forza maior, as solicitudes para o peche temporal dos centros durante o ano 2006 presentaranse antes do 31 de xuño».
-Na páxina 9.041, artigo 13º B) b), onde di: «agás no caso de que se poida xustificar que a Corporación realizou un gasto igual ou superior á cantidade concedida máis a achega da Corporación local, segundo o disposto no artigo 7º», deberá dicir; «agás no caso de que se poida xustificar que a Corporación realizou un gasto igual ou superior á cantidade concedida máis a achega da Corporación local, segundo o disposto no artigo 8º».
DECRETO 91/2006, do 26 de maio, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 07/06/2006

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase membro suplente do Consello Económico e Social de Galicia en representación de CC.OO. a Xosé Manuel Lado Lestón.
Santiago de Compostela, vinte e seis de maio de dous mil seis.
Emilio Pérez Touriño
Presidente
DECRETO 83/2006, do 26 de maio, polo que se nomea secretario xeral da Consellería de Presidencia, Administracións Públicas e Xustiza a Santiago Antonio Roura Gómez.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 29/05/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello
da Xunta de Galicia na súa reunión do día vinte e seis de maio de dous mil seis,
Nomeo secretario xeral da Consellería de Presidencia, Administracións Públicas e Xustiza a Santiago Antonio Roura Gómez.
Santiago de Compostela, vinte e seis de maio de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 19 de maio de 2006 pola que se dispón o nomeamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 29/05/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos a que representen aqueles.
Polo exposto, e vista a proposta do ente público Portos do Estado, e en exercicio da facultade que
me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Gonzalo Sirvent Zaragoza como vogal do Consello de Administración da Autoridade Portuaria de San Cibrao, Ferrol e a súa ría, en representación da Administración xeral do Estado.
Santiago de Compostela, 19 de maio de 2006.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 84/2006, do 26 de maio, polo que se nomea director xeral de Xustiza a Julio Ignacio Iglesias Redondo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 29/05/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e seis de maio de dous mil seis,
Nomeo director xeral de Xustiza a Julio Ignacio Iglesias Redondo.
Santiago de Compostela, vinte e seis de maio de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 19 de maio de 2006 pola que se dispón o cesamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 29/05/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades representadas por aqueles.
Polo exposto, e vista a proposta do ente público Portos do Estado, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Tomás Bolíbar Piñeiro como vogal do Consello de Administración da Autoridade Portuaria de San Cibrao, Ferrol e a súa ría, en representación da Administración xeral do Estado, agradecéndolle os servizos prestados.
Santiago de Compostela, 19 de maio de 2006.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Orde do 27 de abril de 2006 pola que se regula o réxime de concesión de subvencións a entidades sen ánimo de lucro para o desenvolvemento de actividades deportivas no ano 2006.
CONSELLERÍA DE CULTURA E DEPORTE — III. OUTRAS DISPOSICIÓNS — 05/06/2006

Advertido erro no texto da mencionada orde, publicada no Diario Oficial de Galicia nº 98, do mércores día 24 de maio de 2006, procede facer a seguinte corrección:
Na páxina 8.232, onde di: «Corrección de erros.-Orde do 27 de abril de 2006 pola que se establecen os criterios para a elaboración de regulamentos e realización dos procesos electorais nas federacións deportivas galegas», debe dicir: «Corrección de erros.-Orde do 27 de abril de 2006 pola que se regula o réxime de concesión de subvencións a entidades sen ánimo de lucro para o desenvolvemento de actividades deportivas no ano 2006».
ORDE do 12 de maio de 2006 pola que se autoriza o cambio de denominación do CEIP Anxo da Guarda da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/06/2006

Tendo en conta o artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria (DOG do 21 de outubro), así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do colexio que no anexo se relaciona.
Santiago de compostela, 12 de maio de 2006.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Código de centro: 15004745.
Denominación: Colexio de Educación Infantil e Primaria Anxo da Guarda.
Nova denominación: Colexio de Educación Infantil e Primaria Anxo da Garda.